钦定古今图书集成/明伦汇编/氏族典/第416卷 > 《廖用贤尚友录》 > 庾道愍
## 钦定古今图书集成/明伦汇编/氏族典/第416卷 > 《廖用贤尚友录》 > 庾道愍

按《万姓统谱》：“道愍，鄢陵人，冰之元孙。少孤贫，所生母
漂流交州，道愍尚在襁褓。及长知之，求为广州绥宁
府佐。至府而去交州尚远，乃自负担，冒险而进，仅得
自达。求其母，经年不获，日夜悲切。尝入村，值暴雨，寄
止一家。有一妪负薪自外还，道愍心动，因访之，乃其
母也。于是俯恸号哭，远近聚观，莫不挥泪。”